ส่วนที่ 1

ข้อมูลสรุป (Executive Summary)

บริษัท เบอร์ลี่ ยุคเกอร์ จำกัด (มหาชน) (“บริษัท”) เป็นบริษัทมหาชน
จดทะเบียนในตลาดหลักทรัพย์แห่งประเทศไทยเมื่อวันที่ 25 เมษายน 2518 บริษัทและบริษัทในเครือ
ดำเนินธุรกิจหลักในการผลิต และ/หรือ การจัดจำหน่ายสินค้า
การให้บริการด้านการจัดเก็บและการจัดส่งสินค้า (โลจิสติกส์) โดยสามารถแบ่งกลุ่มธุรกิจหลัก เป็น
3 กลุ่ม ดังนี้ ธุรกิจบรรจุภัณฑ์ ธุรกิจสินค้าอุปโภคบริโภคและบริการจัดส่งและคลังสินค้า (โลจิสติกส์)
และธุรกิจสินค้าด้านเทคนิคและอุตสาหกรรม

ธุรกิจบรรจุภัณฑ์

-   บริษัท อุตสาหกรรมทำเครื่องแก้วไทย จำกัด (มหาชน) (เป็นบริษัทย่อย เบอร์ลี่ ยุคเกอร์
    ถือหุ้นร้อยละ 98.58) ดำเนินธุรกิจการผลิตบรรจุภัณฑ์แก้ว
    โดยมีฝ่ายผลิตภัณฑ์เครื่องแก้วของเบอร์ลี่ ยุคเกอร์
    ดำเนินการจัดจำหน่ายบรรจุภัณฑ์แก้วที่ผลิตจากบริษัท อุตสาหกรรมทำเครื่องแก้วไทย จำกัด
    (มหาชน)

-   บริษัท ไทย เบเวอร์เรจ แคน จำกัด (เป็นบริษัทย่อย เบอร์ลี่ ยุคเกอร์ ถือหุ้นร้อยละ 50)
    ดำเนินธุรกิจผลิต และ
    ขายบรรจุภัณฑ์กระป๋องและฝาอลูมิเนียมสำหรับเครื่องดื่ม

-   บริษัท เบอร์ลี่ ไดน่าพลาส จำกัด (เป็นบริษัทร่วม เบอร์ลี่ ยุคเกอร์ ถือหุ้นร้อยละ 49)
    ดำเนินธุรกิจการผลิต การตลาดและจัดจำหน่ายบรรจุภัณฑ์พลาสติกในรูปแบบขวด กล่องและฝา
    พร้อมทั้งพิมพ์ หรือ ติดสติ๊กเกอร์ หรือ หุ้ม ฉลากพลาสติก สำหรับสินค้ากลุ่มเครื่องสำอาง
    กลุ่มอาหารและนม และกลุ่มน้ำมันหล่อลื่น

ธุรกิจสินค้าอุปโภคบริโภคและบริการจัดส่งและคลังสินค้า (โลจิสติกส์)

-   บริษัท เบอร์ลี่ ยุคเกอร์ เซลล็อกซ์ จำกัด (เป็นบริษัทย่อย เบอร์ลี่ ยุคเกอร์ ถือหุ้นร้อยละ
    92.22) ดำเนินธุรกิจ
    การผลิตและจัดจำหน่าย กระดาษอนามัยที่เป็นตราของเบอร์ลี่ ยุคเกอร์
    และรับจ้างผลิตกระดาษอนามัยที่เป็นตราของบุคคลอื่น

-   บริษัท เบอร์ลี่ ยุคเกอร์ ฟู้ดส์ จำกัด (เป็นบริษัทย่อย เบอร์ลี่ ยุคเกอร์ ถือหุ้นร้อยละ 100)
    ดำเนินธุรกิจผลิตและ
    จัดจำหน่าย ขนมอบกรอบ ขนมขบเคี้ยว ที่เป็นตราของเบอร์ลี่ ยุคเกอร์

-   บริษัท รูเบียอุตสาหกรรม จำกัด (เป็นบริษัทย่อย เบอร์ลี่ ยุคเกอร์ ถือหุ้นร้อยละ 99.70)
    ดำเนินธุรกิจผลิต
    เครื่องใช้ส่วนตัว ผลิตภัณฑ์บำรุงผิวที่เป็นตราของเบอร์ลี่ ยุคเกอร์ เอง
    รวมทั้งรับจ้างผลิตสินค้าจำพวก ผลิตภัณฑ์บำรุงผิว เครื่องใช้ส่วนตัว สบู่ แชมพู
    ลูกอมและช็อคโกแลต ให้กับบุคคลอื่น

-   บริษัท บีเจซี มาร์เก็ตติ้ง จำกัด (เป็นบริษัทย่อย เบอร์ลี่ ยุคเกอร์ ถือหุ้นร้อยละ 100)
    ดำเนินธุรกิจตัวแทน
    จัดจำหน่ายและการตลาดผลิตภัณฑ์ที่เป็นตราของ เบอร์ลี่ ยุคเกอร์ ของกลุ่มสินค้าอุปโภคบริโภค
    และ
    จัดจำหน่ายผลิตภัณฑ์อุปโภคบริโภคของบริษัทอื่น

-   บริษัท เบอร์ลี่ ยุคเกอร์ โลจิสติกส์ จำกัด (เป็นบริษัทย่อย เบอร์ลี่ ยุคเกอร์
    ถือหุ้นร้อยละ 100) ดำเนินธุรกิจให้บริการคลังสินค้า ระบบกระจายสินค้าทั่วประเทศ
    และพิธีการศุลกากร ให้แก่กลุ่มบริษัทและบุคคลภายนอก

ธุรกิจผลิตภัณฑ์ด้านเทคนิคและอุตสาหกรรม

-   บริษัท บีเจซี เฮลท์แคร์ จำกัด (เป็นบริษัทย่อย เบอร์ลี่ ยุคเกอร์ ถือหุ้นร้อยละ 100)
    ดำเนินธุรกิจด้านการตลาด
    จัดจำหน่ายสินค้าด้านเวชภัณฑ์และทำการตลาดและจัดจำหน่ายสินค้าด้านเครื่องมือและอุปกรณ์ทางการแพทย์

-   บริษัท บีเจซี อินดัสเตรียล แอนด์ เทรดดิ้ง จำกัด (เป็นบริษัทย่อย เบอร์ลี่ ยุคเกอร์
    ถือหุ้นร้อยละ 100) ดำเนินธุรกิจเป็นตัวแทนจำหน่ายและทำการตลาด
    อุปกรณ์และระบบวิศวกรรมประเภทต่าง ๆ และสินค้าเครื่องเขียนต่าง ๆ
    รวมถึงทำการตลาดและจัดจำหน่ายผลิตภัณฑ์เทคโนโลยีทางภาพ

-   บริษัท บีเจซี อินเตอร์เนชั่นแนล จำกัด (เป็นบริษัทย่อย เบอร์ลี่ ยุคเกอร์ ถือหุ้นร้อยละ 100)
    เป็นหน่วยงานสนับสนุน ดำเนินธุรกิจนำเข้า ธุรกิจเพื่อการส่งออก
    และการลงทุนในต่างประเทศ

-   บริษัท ไทย-สแกนดิค สตีล จำกัด (เป็นบริษัทย่อย เบอร์ลี่ ยุคเกอร์ ถือหุ้นร้อยละ 99.82)
    ประกอบธุรกิจผลิตและจัดจำหน่ายโครงสร้างเหล็กชุบสังกะสีสำหรับเสาสายส่งไฟฟ้าแรงสูง
    เสาสายส่งโทรคมนาคม และอุตสาหกรรมทั่วไปทั้งในและต่างประเทศ

-   บริษัท เบอร์ลี่ ยุคเกอร์ สเปเชียลตี้ส์ จำกัด (เป็นบริษัทย่อย เบอร์ลี่ ยุคเกอร์ ถือหุ้นร้อยละ
    98.30) ให้บริการด้านการตลาดและจัดจำหน่าย เคมีอุตสาหกรรม เคมีอาหาร
    และวัตถุดิบเบเกอรี่ จำหน่ายภายใต้ตราสินค้าของเจ้าของผลิตภัณฑ์

-   บริษัท เบอร์ลี่ เอเซียติ๊ก โซดา จำกัด (เป็นบริษัทร่วม เบอร์ลี่ ยุคเกอร์ ถือหุ้นร้อยละ 50)
    ดำเนินธุรกิจตัวแทนจำหน่ายผลิตภัณฑ์เคมีอุตสาหกรรม (Soda Ash) และดำเนินการ
    บริการนำเข้า จัดเก็บ และกระจายสินค้าให้แก่ลูกค้าในเขตประเทศไทย

ในรอบปีบัญชีสิ้นสุด ณ วันที่ 31 ธันวาคม 2550
บริษัทและบริษัทย่อยมีรายได้จากการประกอบธุรกิจรวมทั้งสิ้น 19,399.0 ล้านบาท เพิ่มขึ้นจากปี
2549 ร้อยละ 7.6 โดยแบ่งเป็น รายได้จากการขายจำนวน 19,162.2 ล้านบาท และรายได้อื่น
ๆ จำนวน 236.8 ล้านบาท บริษัทมีกำไรสุทธิ 1,254.7 ล้านบาท เพิ่มขึ้นเมื่อเทียบกับปี 2549
เป็นจำนวน 266.1 ล้านบาท หรือคิดเป็นอัตราเพิ่มขึ้นร้อยละ 26.9
โดยกำไรสุทธิที่เพิ่มขึ้นนั้นเนื่องมาจากการเติบโตของยอดขาย
ประกอบกับการที่บริษัทมีการบริหารจัดการต้นทุนในการดำเนินงานที่มีประสิทธิภาพมากขึ้น